|  |  |  |
| --- | --- | --- |
|  | REPUBLIKA HRVATSKA  |  |
|  | **ZADARSKA ŽUPANIJA**  |  |
|  | OPĆINA PRIVLAKA  |  |
|  | KLASA: 400-06/17-01/01UR.BROJ: 2198/28-3/3-17-1Privlaka, 16. kolovoza 2017. g.  |  |
|  |  |  |
|  |  |  |
|  |  **-PROČELNIKU JEDINSTVENOG** **UPRAVNOG ODJELA****-RAVNATELJICI PRORAČUNSKOG** **KORISNIKA** |  |
|  |  |  |  |
|  |  |  |  |
|  |  |  |  |

**PREDMET: Upute za izradu prijedloga proračuna Općine Privlaka**

 **i financijskog plana proračunskog korisnika**

 **za razdoblje 2018. – 2020. g.**

SADRŽAJ:

1. UVOD
2. PRIMJENA ZAKONA O FISKALNOJ ODGOVORNOSTI I UREDBE O SASTAVLJANJU I PREDAJI IZJAVE O FISKALNOJ ODGOVORNOSTI
3. ODREDNICE PRIHODA I RASHODA PRORAČUNA JEDINICE LOKALNE I

 PODRUČNE (REGIONALNE) SAMOUPRAVE

1. OPIS PLANIRANIH POLITIKA OPĆINE
2. METODOLOGIJA ZA IZRADU PRIJEDLOGA FINANCIJSKOG PLANA

 PRORAČUNSKOG KORISNIKA OPĆINE PRIVLAKA

1. OKVIRNI PRIJEDLOG OPSEGA FINANCIJSKOG PLANA KORISNIKA ZA

 RAZDOBLJE 2018. – 2020.

1. **UVOD**

Sukladno odredbama članka 27. Zakona o proračunu (NN broj 87/08, 136/12 i 15/15) Služba za proračun i financije općine Privlaka izrađuje Upute za izradu Proračuna Općine Privlaka i financijskih planova proračunskog korisnika za razdoblje od 2018. – 2020. godine.

Rokovi i metodologija donošenja proračuna jedinica lokalne i područne (regionalne) samouprave i njihovih proračunskih i izvanproračunskih korisnika utvrđeni su Zakonom o proračunu (NN broj 87/08, 136/12 i 15/15), Pravilnikom o proračunskim klasifikacijama (NN broj 26/10 i 120/13) i Pravilnikom o proračunskom računovodstvu i računskom planu (NN broj 114/10 i 31/11).

Pod proračunskim korisnicima podrazumijevaju se tijela jedinica lokalne i područne (regionalne) samouprave, ustanove, vijeća, proračunski fondovi i mjesne samouprave čiji se rashodi za zaposlene i materijalni rashodi osiguravaju u proračunu.

Proračunski korisnici JLP(R)S obvezni su izraditi financijske planove i pridržavati se ovih uputa.

Zakonom o proračunu je utvrđeno da predstavničko tijelo donosi proračun na razini podskupine (trećoj razini računskog plana) dok će se projekcije usvajati na drugoj razini ekonomske klasifikacije.

Općina Privlaka kao osnovu za izradu Uputa koristila je zadnje Upute o izradi proračuna i financijskih planova proračunskih korisnika jedinica lokalne i područne (regionalne) samouprave za razdoblje 201. -2019. godine Ministarstva financija od 24. kolovoza 2016.g.

Upute sadrže:

-primjenu Zakona o fiskalnoj odgovornosti;

-odrednice prihoda i rashoda proračuna jedinice lokalne i područne (regionalne) samouprave;

-opis planiranih politika Općine;

-metodologiju izrade prijedloga financijskog plana proračunskog korisnika i pripadajuće obrasce;

-okvirni prijedlog opsega financijskog plana korisnika za razdoblje 2018. – 2020. g.

 Prijedlog financijskog plana proračunskog korisnika obuhvaća:

-procjenu prihoda i primitaka;

-plan rashoda i izdataka;

-obrazloženje financijskog plana.

Pri izradi prijedloga financijskog plana proračunski korisnik proračuna Općine Privlaka obvezan se pridržavati ovih uputa . Čelnik proračunskog korisnika odgovoran je za zakonito i pravilno planiranje i izvršavanje financijskog plana i u skladu s određenim limitima.

1. **PRIMJENA ZAKONA O FISKALNOJ ODGOVORNOSTI I UREDBE O**

 **SASTAVLJANJU I PREDAJI IZJAVE O FISKALNOJ ODGOVORNOSTI**

Zakon o fiskalnoj odgovornosti (NN broj 139/10.) kao jedna od ključnih mjera Programa gospodarskog oporavka stupio je na snagu 1. siječnja 2011. g.

Uvedena je Izjava o fiskalnoj odgovornosti za čelnike svih razina te se utvrđuje sustav odgovornosti za provedbu odredaba Zakona.

Čelnik proračunskog korisnika Općine Privlaka, do **28. veljače 2019**. godine, dostavlja Općinskom načelniku Općine Privlaka za 2018. godinu: Izjavu o fiskalnoj odgovornosti, popunjeni Upitnik, Plan otklanjanja slabosti i nepravilnosti, i Izvješće o otklonjenim slabostima i nepravilnostima utvrđenima prethodne godine.

Jedinice lokalne i područne (regionalne) samouprave obvezne su provjeriti kod proračunskih korisnika da li su zaista poštovana načela zakonitog, namjenskog i svrhovitog korištenja sredstava te da je uspostavljen i funkcionira učinkovit i djelotvoran sustav financijskog upravljanja i kontrola, a o uočenim nepravilnostima po provedenim provjerama izvijestiti Ministarstvo financija sukladno Naputku o otkrivanju, postupanju i izvješćivanju o nepravilnostima u upravljanju proračunskim sredstvima (NN 70/12).

1. **ODREDNICE PRIHODA I RASHODA PRORAČUNA JEDINICE LOKALNE I**

**PODRUČNE (REGIONALNE) SAMOUPRAVE**

Najvažniji prihodi JLP(R)S jesu **prihodi od poreza na dohodak.**

Drugi po važnosti prihodi JLP(R)S jesu **prihodi imovine** **i prihodi od upravnih i** **administrativnih pristojbi**.

 Kretanje najvažnijih prihoda za razdoblje od 2017. – 2020.g. prikazani su u tablici:

Tablica 1. Kretanje najznačajnijih prihoda /primitaka proračuna Općine Privlaka u razdoblju od 2017-2020.g.

|  |  |  |  |  |
| --- | --- | --- | --- | --- |
| VRSTA PRIHODAPRIMITAKA |  PLAN ZA 2017. |  PLAN ZA 2018. |  PLAN ZA 2019. |  PLAN ZA  2020. |
| UKUPNI PRIHODI/PRIMICI | 10.241.130,00 |  10.125.000,00 |  8.275.000,00 |  7.400.000,00 |
| -prihodi od poreza  |  3.895.000,00 |  3.650.000,00 |  3.800,000,00 |  3.900.000,00 |
| - pomoći |  1.442.880,00 |  3.030.000,00 |  1.110.000,00 |  500.000,00 |
| -prihodi od administrativnih pristojbi |  4.340.000,00  |  3.080.000,00 |  3.000.000,00 |  3.000.000,00 |
|  |  |  |  |  |
| -višak prihoda |  2.176.000,00 |  1.500.000,00 |  1.500.000,00 |  1.500.000,00 |
|  |  |  |  |  |

Kretanje najvažnijih rashoda za razdoblje 2018. – 2020.g. prikazani su u tablici:

Tablica 2. Kretanje najznačajnijih rashoda /izdataka za razdoblje 2017. – 2020.g.

|  |  |  |  |  |
| --- | --- | --- | --- | --- |
| VRSTA RASHODA/ IZDATAKA |  PLAN ZA 2017. |  PLAN  ZA 2018. |  PLAN ZA 2019. |  PLAN  ZA 2020. |
| UKUPNO RASHODI/IZDACI | 12.417.130,00 |  11.625.000,00 |  9.775.000,00 |  8.900.000,00 |
| - rashodi za zaposlene |  1.581.650,00 |  1.544.050,00 |  1.545.350,00 |  1.600.000,00 |
| - materijalni rashodi |  5.701.480,00 |  3.739.137,20 |  3.890.239,50 |  3.900.000,00 |
| -financijski rashodi |  27.000,00 |  25.000,00 |  25.000,00 |  25.000,00 |
| -subvencije |  90.000,00 |  60.000,00 |  60.000,00 |  50.000,00 |
| -pomoći  |  30.000,00 |  - |  - |  - |
| -naknade građanima |  294.000,00 |  270.000,00 |  270.000,00 |  225.000,00 |
| -tekuće donacije |  931.000,00 |  781.000,00 |  781.000,00 |  500.000,00 |
| -rashodi za nab. nefin. imivine |  3.592.000,00 |  5.095.812.80  |  3.093.410,50 |  2.500.000,00 |
| -izdaci za financijsku imovinu |  170.000,00 |  110.000,00 |  110.000,00 |  100.000,00 |

1. **OPIS PLANIRANIH POLITIKA OPĆINE**

Osnovni ciljevi u provođenju politike Općine Privlaka u ovom narednom razdoblju biti će ulaganje napora za održavanje postignutog životnog standarda na svim područjima, koliko god to opće prilike budu dozvoljavale, a naročito:

- trajno poticanje malog i srednjeg poduzetništva i razvoj poslovnih zona;

- održavanje postignute kvalitete sveukupne komunalne infrastrukture;

- briga o zdravlju i socijalnoj sigurnosti;

- promoviranje i poticanje kulturnih događanja, te očuvanje i obnova spomeničke baštine;

- razvoj turizma i ostalih djelatnosti s tim u vezi;

- funkcionalnost i učinkovitost općinske uprave;

- informatizacija;

 - upravljanje imovinom.

Prioriteti Općine Privlaka u 2018. godini su kapitalna ulaganja:

- gradnja Dječjeg vrtića

- izgradnja poduzetničke zone

Očekivani prioriteti Općine Privlaka za 2018., 2019. i 2020.godinu su:

- gradnja kanalizacijske mreže

- pronalaženje investitora za gradnju smještajnih kapaciteta (hoteli)

- aktiviranje poduzetničke zone.

1. **METODOLOGIJA ZA IZRADU PRIJEDLOGA PRORAČUNA I FINANCIJSKOG PLANA PRORAČUNSKOG KORISNIKA OPĆINE PRIVLAKA,**

Za izradu prijedloga Proračuna općine Privlaka od strane Jedinstveno upravnogodjela

predviđeno je donošenje slijedećih programa:

- Program održavanja komunalne infrastrukture,

- Program gradnje komunalne infrastrukture,

- Program financiranja političkih stranaka i kandidata nezavisnih lista ,

- Program javnih potreba u osnovnoškolskom obrazovanju,

- Program javnih potreba u civilnom društvu i ostalim društvenim djelatnostima,

- Program javnih potreba u športu i rekreaciji,

- Program javnih potreba u kulturi,Program javnih potreba socijalne skrbi,

- Program utroška sredstava od naknade za zadržavanje nezakonito izgrađenih zgrada u prostoru.

Polazište za planiranje su parametri iz Tabele 1. i Tabele 2.ovih Uputa.

Općina Privlaka ima samo jednog proračunskog korisnika i to Dječji vrtić Sabunić koji je u nadležnosti Jedinstvenog upravnog odjela općine Privlaka.

Proračunski korisnik Općine Privlaka obvezan je izraditi financijski plan u skladu s odredbama Zakona o proračunu, Pravilnika o proračunskim klasifikacijama (Narodne novine, br, 26/10 i 120/13) i Pravilnika o proračunskom računovodstvu i Računskom planu (Narodne novine, br. 124/14, 115/15 i 87/16) te se pridržavati ovih uputa.

Proračunski korisnik obvezan je:

- izraditi Prijedlog financijskog plana za razdoblje 2018. – 2020. godine;

- dostaviti ih nadležnom Jedinstvenom upravnom odjelu Općine Privlaka do 15. rujna 2017. godine;

 -proračunski korisnik u financijskom planu treba iskazati sve svoje prihode i rashode.

Nakon primitka kompletne dokumentacije od proračunskog korisnika i Prijedloga Programa javnih potreba Općine Privlaka za 2018.g. Jedinstveni upravni odjel Općine Privlaka dostavlja prijedloge i financijske planove Službi za proračun i financije za izradu prijedloga Proračuna Općine Privlaka.

Služba za financije i proračun priprema Nacrt Proračuna (uravnoteženje prihoda i rashoda) za 2018.g. i Projekcije za 2019. i 2020. i dostavlja ga Načelniku do 15. listopada 2017. godine.

Načelnik utvrđuje Prijedlog Proračuna.

***Nacrt Proračuna Općine Privlaka za 2018. godinu i projekcije za 2019. i 2020. g. načelnik upućuje predstavničkom tijelu na donošenje do 15. studenog 2017. g.***

 U tijeku rasprave o prijedlogu Proračuna, podneseni amandmani kojima se predlaže povećanje rashoda iznad iznosa utvrđenih prijedlogom, mogu se prihvatiti **pod uvjetom da se istodobno predloži smanjenje nekih drugih rashoda**, ali ne smiju biti na teret proračunske zalihe.

Općinsko vijeće mora donijeti Proračun Općine za razdoblje 2018. – 2020. godine do konca tekuće godine, odnosno do 31. 12. 2017. godine ili Odluku o privremenom financiranju.

Ove Upute dostavljaju se pročelniku Jedinstvenog upravnog odjela i ravnateljici proračunskog korisnika Općine Privlaka.

1. **OKVIRNI PRIJEDLOG OPSEGA FINANCIJSKOG PLANA KORISNIKA ZA**

**RAZDOBLJE 2018. – 2020.**

U okvirno opsegu financijskog plana za 2018. – 2020. godinu , ukoliko će se ukazati potreba, za povećanjem financijskih sredstva , obrazložiti za što se tražio povećanje.

Ovim Uputama po prvi puta se, a kako to nalaže Zakon o fiskalnoj odgovornosti određuju limiti u apsolutnim iznosima koje je proračunski korisnik dužan razraditi u svom financijskom planu. Dakle, iznos koji je određen za financiranje proračunskog korisnika u svojem financijskom planu potrebno je raspodijeliti na programe, aktivnosti i projekte koje očekuju da Općina financira. Napominjemo da će Općina Privlaka kao i ranijih godina djelomično financirati rashode za zaposlene i materijalne rashode.

Temeljem Izmjena i dopuna Zakona o proračunu iz 2016. godine, jedinice lokalne i područne (regionalne) samouprave za proračunske korisnike iz svoje nadležnosti utvrđuje dva limita. Jedan limit se utvrđuje ovisno o sredstvima potrebnim za provedbu postojećih programa, odnosno aktivnosti (koje proizlaze iz trenutno važećih propisa), a drugi limit se utvrđuje ovisno o sredstvima potrebnim za provedbu novih ili promjenu postojećih programa, odnosno aktivnosti.

Sredstva za proračunsku 2017. godinu za proračunskog korisnika Općine Privlaka planirana su u iznosu od 430.000,00 kn prvi limit i 450.000,00 drugi limit.

Sredstva za financiranje proračunskog korisnika Općine Privlaka za 2018. godinu određena su u slijedećim iznosima:

Dječji vrtić Sabunić Privlaka, prvi limit 500.000,00 kn

Dječji vrtić Sabunić Privlaka drugi limit 550.000,00 kn.

Prijedlog financijskog plana obuhvaća:

procjene prihoda i primitaka iskazane po vrstama za razdoblje 2018. – 2020.,

- plan rashoda i izdataka za razdoblje 2018. – 2020. razvrstanih prema proračunskim

 klasifikacijama,

- obrazloženje prijedloga financijskog plana,

- plan razvojnih programa.

Proračunski korisnik obvezan je izraditi procjenu prihoda i primitaka za razdoblje 2018. – 2020. godine po izvorima financiranja. Izvori financiranja predstavljaju skupine prihoda i primitaka iz kojih se podmiruju rashodi i izdaci određene vrste i utvrđene namjene.

Proračunski korisnik financijski plan za 2018. g. planira i dostavlja nadležnom Jedinstvenom pravnom odjelu Općine Privlaka na 4. ili 5. razini ekonomske klasifikacije, a usvajaju ga na 3. razini, odnosno projekcije financijskih planova za 2019. i 2020. g. na 2. razini.

Za Dječji vrtić Sabunić za 2019.g.:

- prvi limit 500.000,00 kn,

- drugi limit 550.000,00 kn

Za Dječji vrtić Sabunić za 2020.g.:

- prvi limit 500.000,00 kn,

- drugi limit 550.000,00 kn

Odstupanje od onog što je prethodne godine projicirano za 2019. i 2020., i što je već usvojeno prethodne godine, potrebno je u ovom dijelu obrazložiti, navodeći zbog čega dolazi do razlika u odnosu na projekcije dane prethodne godine.

 Proračun po programima prezentira javnosti, predstavničkim i izvršnim tijelima ciljeve i proračunska sredstva osigurana za provedbu zadanih ciljeva te rezultate provedbe zadanim programa.

Proračunski korisnik ima obvezu usklađivanja svog financijskog plana s donesenim Proračunom Općine Privlaka i drugim proračunima iz kojih se financiraju. Financijski plan za razdoblje 2019. – 2020. godine mora biti donesen do 31. 12. 2017. godine.

Odgovorna osoba proračunskog korisnika odgovorna je za zakonito i pravilno planiranje i izvršavanje financijskog plana.

|  |  |
| --- | --- |
|   |  OPĆINA PRIVLAKA Služba za proračun i financije: |
|  |  Mirjana Bokara |